**ՀԵՏԱՔՐՔՐՎԱԾՈւԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ – ԸՆԿԵՐՈՒԹՅՈՒՆՆԵՐԻ ԸՆՏՐՈՒԹՅՈՒՆ)**

Հայաստանի Հանրապետություն

Երկորդ Ծրագիր

Վարկ No. 5398-AM

Առաջադրանքի անվանումը՝ ՀՀ սոցիալական պաշտպանության ոլորտի դիմումների կառավարման համակարգ (AMS)

Հղում No. (համաձայն Գնումների Պլանի): SPAP II-C-2-1-3

Հայաստանի Հանրապետությունը միջոցներ է ստացել Համաշխարհային բանկից «Սոցիալական Պաշտպանության Վարչարարության» երկրորդ ծրագրի (5398-AM) ֆինանսավորման համար և նպատակ ունի օգտագործել այս միջոցների մի մասը խորհրդատվական ծառայությունների համար:

Խորհրդատվական ծառայությունների նպատակն է`

ձեռնարկել և իրականացնել Դիմումների կառավարման համակարգի (ԴԿՀ) նախագծման, մշակման և գործարկման ողջ կենսափուլը:

Այս ծրագրի շրջանակներում պետք է իրականացվեն հետևյալ գործառույթները.

* ՀՀ սոցիալական պաշտպանության ոլորտի շահառուների՝ տարբեր եղանակներով հավաքագրվող (թղթային և էլեկտրոնային) դիմումների ընդունումը՝ մեկ աշխատանքային հոսքով դրանց հաշվառումը
* ՀՀ սոցիալական պաշտպանության ոլորտի շահառուների հաշվառումը՝ էլեկտրոնային սոցիալական գործի ստեղծմամբ,
* ՀՀ սոցիալական պաշտպանության ոլորտում շահառուին ծառայությունների տրամադրման համար անհրաժեշտ տվյալների հավաքագրում՝ առցանց եղանակով համապատասխան տվյալների շտեմարաններից
* Օգտվողի և բառարանի կառավարում:

Այս ծրագրում նախատեսված է ներառել հետևյալ տեղեկատվական համակարգերի բիզնես գործընթացները.

● Ինտեգրված սոցիալական ծառայությունների տարածքային մարմինների միասնական ընդունարանների դիմումների հաշվառման ՏՀ

● Ընտանիքի անապահովության գնահատման («Նպաստ» 1) ՏՀ:

Սույն ծառայության իրականացման համար նախատեսվում է վարձել Խորհրդատվական ընկերություն (հետայսու` Խորհրդատու):

Մասնավորապես՝

Խորհրդատուն ԴԿՀ-ի նախագծման և մշակման աշխատանքների շրջանակներում պետք է իրականացնի հետևյալ հիմնական աշխատանքները.

- տեխնիկական առաջարկի շրջանակներում ԴԿՀ-ի նախագծման և մշակման տեսլականի մշակում, որում պետք է նկարագրվի մշակվելիք տեղեկատվական համակարգը, դրա տվյալների բազան, ճարտարապետությունը, տեխնոլոգիական լուծումները, ֆունկցիոնալ հնարավորությունները, հետագա զարգացման և մասշտաբայնության ներուժը և այլն։

- ՀՀ սոցիալական պաշտպանության ոլորտի ՏՀՏ ենթակառուցվածքի խորքային ուսումնասիրություն իրականացում, որի հիման վրա պետք է մշակի փաստաթղթեր, ներառյալ մանրամասն տեխնիկական նկարագրությունը, որը կներկայացվի Ընդունող հանձնաժողովի (ԸՀ) հաստատմանը:

* Հաստատված փաստաթղթավորման, այդ թվում՝ տեխնիկական նկարագրության, ինչպես նաև մրցույթի ընթացքում իր կողմից ներկայացված տեսլականի հիման վրա մասնակիցը ԴԿՀ շտեմարանի նախագծում, մշակում, թեստավորում, տվյալների միգրացիա նախկինում շահագործվող տեղեկատվական համակարգերի տվյալների շտեմարաններից, համապատասխան աշխատակազմի վերապատրաստում:
* Վերը նկարագրված աշխատանքների ավարտին տեղեկատվական համակարգի համապարփակ թեստավորում (acceptance testing) և պիլոտային գործարկում, որի արդյունքում դուրսբերված խնդիրների շտկում՝ առանց որևէ հավելյալ ծախսի: Վերոնշյալ փուլերում հայտնաբերված խնդիրների շտկումից հետո կրկին թեստավորման իրականացում, որի հաջող ավարտի դեպքում միայն կիրականցվի հանձնում-ընդունում, որի դեպքում կհամարվի, որ համակարգը մտնում է երաշխիքային սպասարկման փուլ:

Վերը նշված աշխատանքների արդյունքում մասնակիցը պարտավոր է ստորև նշված պահանջներին համապատասխանող ԴԿՀ-ն հանձնել Ընդունող հանձնաժողովին:

* ԴԿՀ և նրա տվյալների շտեմարանը պետք է նախագծված և մշակված լինեն այնպես, որ.
  + Գրանցի շահառուների դիմումները,
  + ՀՀ սոցիալական պաշտպանության ոլորտի շահառուի և նրա ընտանիքի համար հնարավոր լինի ձևավորել սոցիալական գործ՝ տարբեր ռեսուրսներից, ինչպես նաև դիմումների կառավարման համակարգ մուտքագրելով հավաքագրել անհրաժեշտ տվյալներ, որոնք անհրաժեշտ են ընտանիքի անապահովության ցուցիչը հաշվարկելու համար,
  + Ճկուն ձևով կառավարել տեղեկատվական համակարգի օգտվողներին՝ ստեղծելով նոր օգտվողներ՝ ապահովելով տվյալ օգտվողի համապատասխան դիրքը ՀՀ սոցիալական պաշտպանության ոլորտի ենթակայությունների ծառում, որոնել, դիտել և խմբագրել արդեն ստեղծված օգտվողների հաշիվները, ինչպես նաև պասիվացնել դրանք, նրանց ժամանակի ցանկացած պահի կցել տեղեկատվական համակարգում ցանկացած իրավասություն, ինչպես նաև ըստ անհրաժեշտության՝ չեղարկել այդ իրավասության կցված լինելը տվյալ օգտվողին,
  + Ճկուն ձևով կառավարել տեղեկատվական համակարգի բառարանները՝ ժամանակի ցանկացած պահի ցանկացած բառարանում ավելացնելով ցանկացած արժեք, որոնել, դիտել և խմբագրել ցանկացած արժեքի տվյալ, ինչպես նաև ըստ անհրաժեշտության՝ պասիվացնել արդեն առկա արժեքներից ցանկացածը,
* Համակարգը պետք է համապատասխանի փոխգործելիության և այլ համակարգերի հետ ինտեգրելի լինելու պահանջին, որի շնորհիվ կստանա տվյալներ ինչպես ՀՀ սոցիալական պաշտպանության ոլորտի տեղեկատվական համակարգերի, այնպես էլ այլ գերատեսչությունների և կազմակերպությունների տվյալների շտեմարաններից և ըստ անհրաժեշտության տվյալներ կփոխանցի նրանց: Համակարգը պետք է ինտեգրված լինի ՀՀ կառավարության փոխգործելիության հարթակին, որի միջոցով պետք է ստանա տվյալներ այլ գերատեսչություններից և կազմակերպություններից։ ԴԿՀ-ն պետք է ունենա հնարավորություն ՀՀ կառավարության փոխգործելիության հարթակի միջոցով տվյալներ փոխանցելու այլ գերատեսչությունների և կազմակերպությունների։
* Համակարգը (ճարտարապետության և կոդի մակարդակով) պետք է նախագծված և մշակված լինի այնպես, որ ժամանակի ցանկացած պահի հնարավոր լինի նրանում ծրագրային ապահովման միջոցով ավտոմատացնել ՀՀ սոցիալական պաշտպանության ոլորտում մատուցվող ծառայություններից ցանկացածի բիզնես-գործընթացը, որի շնորհիվ ՀՀ ԱՍՀՆ կողմից մշակված հեռահար զարգացման ծրագրի հիման վրա հնարավոր կլինի ՀՀ սոցիալական պաշտպանության ոլորտում մատուցվող ծառայությունների բոլոր բիզնես-գործընթացները մեկտեղել ՀՀ սոցիալական պաշտպանության ոլորտի միասնական տեղեկատվական համակարգում։

ՀՀ Աշխատանքի և սոցիալական հարցերի նախարարությունը հրավիրում է խորհրդատվական ընկերություններին (Խորհրդատուներ) Ծառայության մատուցման վերաբերյալ արտահայտելու իրենց հետաքրքրությունը: Հետաքրքրված Խորհրդատուները պետք է տրամադրեն տեղեկություններ` ցույց տալով, որ վերոնշյալ ծառայությունների մատուցման համար իրենք ունեն պահանջվող որակավորումներ և համապատասխան փորձ:

Ավելի կոնկրետ, Հետաքրքրվածության հայտը պետք է ներկայացնի հետեւյալ տեղեկատվությունը.

* Հիմնական բիզնեսի և գործունեության տարիների մանրամասն նկարագիրը` ներառյալ մատուցված ծառայությունները, ավարտված ծրագրերը, հասցեները, կոնտակտային տվյալները և ընկերության հիմնական աշխատակազմի քանակը և այլն:

Հանձնարարականը պետք է ի­րա­կա­նաց­վի մոտ 6 ամսվա ըն­թաց­քում:

# Խորհր­դա­տու­ի ո­րա­կա­վո­ր­ման պահանջները`

­Խորհր­դա­տո­ւի ո­րա­կա­վո­րում­նե­րը և փոր­ձը պետք է հա­մա­պա­տաս­խա­նեն ստորև ներ­կա­յաց­ված նվա­զա­գույն պա­հանջ­նե­րին.

1. Առնվազն 3 տարվա փորձ ծրագրային լուծումների մշակման/ծրագրավորման և բիզնես գործընթացների վերլուծության ոլորտում կապալառուի կամ ենթակապալառուի դերում:
2. Վերջին 5 տարիների ընթացքում (2016-2021), Հայաստանում հաջողությամբ իրականացված 2 պայմանագիր առնվազն նույն ծավալի, որոնք ենթադրում են նմանատիպ բնույթի տեղեկատվական համակարգերի մշակում, տեղադրում և տեխնիկական աջակցության տրամադրում: Փորձը, որը ներառում է տվյալների ավտոմատացված հավաքագրում տվյալների տարբեր աղբյուրներից (ներքին և արտաքին), բաղկացած է մշակման, որոշումների կայացման, պահպանման և հաշվետվողականության բաղադրիչներից, կդիտարկվի որպես համանման փորձ, եթե ունենա տվյալների համադրելի ծավալ և կառուցվածք, մասշտաբ և անվտանգության միջոցներ։
3. Մրցույթի մասնակցի հետ համագործակցության փորձ ունեցող ընկերությունների երաշխավորագրեր` առնվազն 2:
4. Ծառայության իրականացման ընթացքում Խորհրդատու կազմակերպության կազմում պետք է ընդգրկված լինեն հետևյալ մասնագետները.

|  |  |  |
| --- | --- | --- |
| Պաշտոն/  մասնագետ | Մասնա­գետների թիվ | Պահանջներ |
| Ծրագրի ղեկավար |  | * 5 տարվա մասնագիտական փորձ ՏՏ նախագծերի կառավարման ոլորտում: * տվյալների ավտոմատացված հավաքագրման, մշակման, պահպանման և հաշվետվողականության առնվազն 3 տարվա փորձ տվյալների համադրելի ծավալով, կառուցվածքով, մասշտաբ և անվտանգության միջոցներով, * տվյալների ավտոմատացված հավաքագրման, մշակման, պահպանման և հաշվետվողականության առնվազն երկու հաջողված նախագծերի իրականացում ՏՏ նախագծերի տվյալների համադրելի ծավալով և կառուցվածքով, մասշտաբով և անվտանգության միջոցներով համարժեք բյուջեի շրջանակներում։ |
| Սոցիալական պաշտպանության ոլորտի փորձագետ | 2 | * Առնվազն 5 տարվա աշխատանքային փորձ սոցիալական պաշտպանության ոլորտում * Առնվազն 3 տարվա փորձ նմանատիպ տեղեկատվական համակարգերի համար խորհրդատվության ոլորտում: |
| Առաջատար բիզնես վերլուծաբան |  | * ՏՏ նախագծերում 5 տարվա փորձ * Նմանատիպ տեղեկատվական համակարգերի վերլուծության առնվազն 3 տարվա փորձ: |
| Ծրագրի մշակման թիմի ղեկավար |  | * Ծրագրային ապահովման մշակման 5 տարվա փորձ * Մեթոդաբանության ճկուն (agile) մշակման 2 տարվա փորձ * Նմանատիպ տեղեկատվական համակարգերի մշակման առնվազն 5 տարվա փորձ |
| Տվյալների շտեմարանի ավագ ինժեներ |  | * ՏՏ նախագծերում 4 տարվա փորձ * Առնվազն 3 տարվա փորձ տվյալների բազայի նախագծման և համանման տեղեկատվական համակարգերի մշակման ոլորտում |
| Առաջատար QA ինժեներ |  | * ՏՏ նախագծերի 4 տարվա փորձ * Նմանատիպ տեղեկատվական համակարգերի համար ավտոմատացված թեստավորման սկրիպտների, ձեռնարկի և UI թեստավորման մշակման առնվազն 3 տարվա փորձ: |

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011 թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար:

Խորհրդատվական ընկերության ընտրությունը կիրականացվի «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011 թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») սահմանված «Խորհրդատուների որակավորում ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:

Հետաքրքրվածության հայտերը պետք է գրավոր ձևով ներկայացվեն ներքոնշյալ հասցեով (անձամբ կամ էլ-հասցեով) մինչև **2022թ. Ապրիլի 6-ը,** **ժ. 18:00 (տեղական ժամանակով):**

ՀՀ աշխատանքի և սոցիալական հարցերի նախարարություն

Հասցե՝ ՀՀ, ք. Երևան, Կառավարական Տուն 3

Հանրապետության Հրապարակ, 0010,

Ում՝ ՍՊՎ 2 Ծրագրի համակարգող

Պրն Էդգար Զաքարյան

հեռ. (374-10) 528702

էլ. փոստ infospap@mlsa.am

Երկիր` Հայաստանի Հանրապետություն